જે આશા સાથે દર્શકો સોનમની ફિલ્મ જુએ છે તેમાં તેને 100 ટકા માર્ક્સ આપે છે તો પણ એવોર્ડના આયોજકો તેનાથી રૂઠેલા કેમ રહે છે. લાગે છે કે સોનમે ટોપ બ્રિગેડમાં આવવાની ટિપ્સ લેવી પડશે. મોટા ફિલ્મ મેકર્સ અને સ્ટારકાસ્ટ સાથે હિટ ફિલ્મ છતાં સોનમને ક્યારેય નંબર વનની પોઝિશન મળી નથી. તેનો અર્થ એ છે કે તે સ્ટારડમની રેસમાં આગળ રહેવાના નિયમો જાણતી નથી. સોનમ કહે છે કે હું ખુશ છું મને મળેલા માન-સન્માનથી. હું કોઇ ગરબડ-ગોટાળા કરી શકતી નથી. મને કોઇ ચાલબાજી આવડતી નથી. તે કોઇ પણ પબ્લિસિટી સ્ટંટથી દૂર રહેવાનું પસંદ કરે છે. મીડિયા પોતાની ટીઆરપી વધારવા માટે પ્રેમ પ્રકરણોના ન્યૂઝ છાપતું રહે છે, પરંતુ સોનમ કોઇ અફેર કે અન્ય બાબતોમાં પણ પડતી નથી. તેના વિશે આજ સુધી કોઇ વ્યક્તિ કોઇ અફવા છાપવાની હિંમત કરી શકી નથી. •